આ રીતે ડિજિટલ સાઉન્ડનું વિશ્લેષણ કરીને તેમાંથી, માનવકાન માટે ‘બિનજરૂરી’ સાઉન્ડ્સ દૂર કરવાનું પરફેક્ટ અલ્ગોરિધમ વિક્સાવવામાં થોડો સમય લાગ્યો પણ છેવટે તેમને સફળતા મળી. અને કેવી સફળતા?! ત્રીસ એમબીની ઓડિયો ફાઇલને એમપી૩ ફોર્મેટમાં કન્વર્ટ કરવામાં આવે તો તે માંડ ૩ એમબીની બની જાય છે, છતાં, સંગીતના શોખીનો (જાણકારો નહીં!)ને તેની ગુણવત્તામાં ખાસ કોઈ ફેરફાર થયો હોય એવું લાગતું નથી.